Na osnovu člana 27 i člana, člana 108 i člana 109 Zakona o izboru odbornika i poslanika („Službeni list RCG“, broj 4/98, 5/98, 17/98, 14/00, 18/00, „Službeni list Savezne Republike Jugoslavije“, broj 73/00, 9/01, 41/02, 46/02, 45/04, 48/06, 56/06 i „Službeni list CG“, broj 46/11, 14/14, 47/14, 12/16, 60/17, 10/18, 109/20), odlučujući po prigovoru kandidata za poslanika na izbornoj listi SDP – Za našu kuću Nikole Đuraškovića, na rad biračkog odbora, podnijet Izbornoj komisiji Prijestonice 14.06.2023. godine u 19,20h, Izborna komisija Prijestonice Cetinje na 34. sjedenici održanoj dana 15.06.2023. godine u 11,00 h, donijela je

R J E Š E NJ E

 ODBIJA SE prigovor kandidata za poslanika na izbornoj listi SDP – Za našu kuću Nikole Đuraškovića br. 01-022/23-203 od 14.06.2023. godine, na rad biračkog odbora na Biračkom mjestu broj 14 – Dječji vrtić II – Cetinje kao neosnovan

O b r a z l o ž e nj e

 Kandidat za poslanika na izbornoj listi SDP – Za našu kuću Nikola Đurašković, na rad biračkog odbora podnio je prigovor br. 01-022/23-203 dana 14.06.2023. godine u 19,20h zbog povrede pravila postupka i povrede biračkog prava.

 U prigovoru, u bitnome, navodi da je na biračkom mjestu broj 14 – Dječji vrtić II 423 birača svojim potpisom u izvodu iz biračkog spiska identifikovano da su glasali. Istovremeno, prema zapisniku o radu biračkog odbora broj upotrijebljenih glasačkih listića je 423, dok je broj kontrolnih kupona 421. Dakle 423 birača je svojim potpisom potvrdilo da je ostvarilo pravo glasa, dok je broj kontrolnih kupona pronadjeni prilikom uvida u izborni materijal 421.

 Izborna komisija je odlučujući po prigovoru utvrdila da je prigovor neosnovan iz sljedećeg razloga:

* uvidom u izborni materijal Izborna komisija je konstatovala da je upotrijebljeno 423 glasačkih listića, a da ima 422 kontrolna kupona tj. jedan manje u odnosu na upotrijebljene glasačke listiće.

Izborna komisija je većinom glasova utvrdila da nije došlo do povrede člana 89 stav 9 obrazlažući da jedan kontrolni kupon koji nedostaje nije mogao bitno uticati na izborni rezultat.

 Na osnovu izloženog, odlučeno je kao u dispozitivu.

PRAVNA POUKA: Protiv ovog rješenja može se izjaviti prigovor Državnoj izbornoj komisiji u roku od 72 časa od časa prijema.

Broj: 01-022/23-203/2

Cetinje, 15.06.2023. godine

IZBORNA KOMISIJA PRIJESTONICE CETINJE

S E K R E T A R P R E D S J E D N I K

Mirjana Latković Marko Brnović